## La Generalitat reforça el servici del TRAM de Castelló amb motiu de les festes de Sant Joan i Sant Pere

*** De dilluns a dijous s’oferiran servicis especials entre les 22.00 hores i les 02.00 hores amb un servici cada mitja hora**

La Conselleria de Medi Ambient, Aigua, Infraestructures i Territori reforçarà el servici del TRAM de Castelló amb motiu de les festes de Sant Joan i Sant Pere, que se celebren del dissabte 22 al diumenge 30 de juny.

En concret, es reforçaran els servicis nocturns de divendres, dissabte i vespra de festiu, que passaran a ser cada mitja hora en l’horari habitual fins a les 03.00 hores, i s’ampliarà el servici nocturn amb un servici cada hora des de les 03.00 hores fins a les 06.00 hores.

A més, de dilluns a dijous s’oferiran servicis especials entre les 22.00 hores i les 02.00 hores amb un servici cada mitja hora. Mentres que els servicis diürns seran els habituals.

D’esta manera, els horaris dels servicis nocturns seran els següents:

Dissabte 22, diumenge 23, divendres 28 i dissabte 29, des de les 22.00 fins a les 03.00 hores, hi haurà servici cada 30 minuts, i des de les 03.00 hores fins a les 06.00 hores hi haurà servici cada hora.

Finalment, dilluns 24, dimarts 25, dimecres 26 i dijous 27 de juny, des de les 22.00 fins a les 02.00 hores, hi haurà servici cada 30 minuts.

Fecha: 21/06/2024